Diari Oficial de la Generalitat Valenciana


Sumari del DOGV 9623, del 22-06-2023 (2023/7061)

RESOLUCIÓ de 19 de juny de 2023, del secretari autonòmic d'Educació i Formació Professional, per la qual s'actualitza la relació d'especialitats de professorat per cicles formatius de Formació Professional la dedicació del qual és susceptible de desdoblament en centres públics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9623

Data del DOGV
:   22-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7061


Data del document
:   19-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 19 de juny de 2023, del secretari autonòmic d'Educació i Formació Professional, per la qual s'actualitza la relació d'especialitats de professorat per cicles formatius de Formació Professional la dedicació del qual és susceptible de desdoblament en centres públics. [2023/7061]  
L'Ordre 69/2015, de 25 de juny, de la Conselleria d'Educació, Cultura i Esport, per la qual s'estableixen criteris per a la dotació de plantilles i per a la determinació de condicions de treball del professorat dels centres docents públics que imparteixen ESO, Batxillerat i Formació Professional, dependents de la conselleria competent en matèria d'educació (DOGV 7560, 30.06.2015), estableix, en l'article 17.3, que anualment es publicarà, mitjançant una resolució de la secretaria autonòmica competent en matèria de Formació Professional la relació de mòduls o d'especialitats de professorat dels cicles formatius la dedicació horària dels quals és susceptible de desdoblament, i s'incrementarà, si és necessari, la plantilla dels centres per a impartir-los entenent-se que, si no es publica, es mantindrà la relació publicada per última vegada.  
  
La Resolució de 2 de desembre de 2022, del secretari autonòmic d'Educació i Formació Professional, va publicar la relació d'especialitats de professorat per cicles formatius de Formació Professional la dedicació del qual és susceptible de desdoblament en centres públics, i estableix en el seu apartat cinqué la possibilitat d'actualització dels desdoblaments recollits en el seu annex I per a següents cursos acadèmics, és per això que a causa de noves necessitats comunicades per part dels centres docents, mitjançant la present resolució s'actualitzen els desdoblaments de professorat de determinades especialitats.  
En virtut del que s'ha exposat i d'acord amb les competències atribuïdes per l'article 17.3 de l'Ordre 69/2015, de 25 de juny, de la Conselleria d'Educació, Cultura i Esport, i l'article 5 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
  
Primer. Objecte i àmbit d'aplicació  
Actualitzar la relació d'especialitats de professorat per cicles formatius de Formació Professional la dedicació del qual és susceptible de desdoblament en centres públics de la Comunitat Valenciana, segons l'annex de la present resolució.  
  
Segon. Producció d'efectes  
Aquesta resolució produirà efectes a partir de l'endemà de la seua publicació en el Diari Oficial de la Generalitat Valenciana, i deixa sense efectes l'annex de la Resolució de 2 de desembre de 2022, del secretari autonòmic d'Educació i Formació Professional.  
  
Contra la present resolució, que no esgota la via administrativa, les persones interessades podran interposar un recurs d'alçada davant la consellera d'Educació, Cultura i Esport en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de juny de 2023.- El secretari autonòmic d'Educació i Formació Professional: Miguel Soler Gracia.